Daniel Diges

Daniel Diges García (Madrid, 17. januar 1981), poznatiji kao Dani Diges, španski je glumac, pjevač, pijanista i kompozitor. Iako je zvanično rođen u Madridu (otac José Luis Diges Beneit i majka Marcelina García Fernández), djetinstvo i mladost proveo je u gradiću Alcalá de Henares.

Bio je španski predstavnik na Eurosongu 2010.

Proslavio se u tinejdžerskoj TV-seriji Nada es para siempre (Ništa nije zauvijek)Nada es para siempre na IMDB tokom 1999. i 2000.

 Karijera 

 Pozorište i televizija 
Započeo je karijeru u pozorišnoj grupi Teatro Escuela Libre de Alcalá de Henares (TELA).

Radio je na raznim televizijskim dječijim programima, kao što je Club Megatrix (1995), odakle je prešao u već spomenutu seriju, u kojoj je u 275 epizoda glumio lik mladog Davida Gata, bliskog prijatelja glavnog junaka serije, Adriana.

Pojavljivao se u zapaženim TV-serijama kao što su Ana y los siete, Hospital Central i Aquí no hay quien viva, kao i u programu Max Clan (2003-2004), u kojem je glumio Maxa, vođu neobičnog urbanog klana.

2005. glumio je u seriji Agitación + IVA i nešto kasnije prešao u pozorište (2006), gdje je glumio u komadu En tu fiesta me colé i u Hoy no me puedo levantar kao protagonista Mario.

2007. glumio je u mjuziklu s muzikom grupe Queen We will rock you i ovaj put kao protagonista, Galileo.

2008. glumio je u mjuziklu High School Musical, opet kao protagonista, Troy.

2009. i početkom 2010. glumi u mjuziklu Mamma Mia kao zaručnik, Sky.

2010. u Madridu se postavlja nova produkcija poznatog mjuzikla Les Misérables (Los Miserables u španskoj verziji)Zvanična stranica mjuzikla Los Miserables (špa.) povodom 25-godišnjice ovog mjuzikla, gdje Diges glumi revolucionarnog vođu Enjolrasa. U sezoni 2011. taj mjuzikl seli se u Barcelonu i završava izvođenje u martu 2012.

31. maja 2012. je objavljeno da će igrati ulogu negativca Gastona u mjuziklu Ljepotica i zvijer (La Bella y la Bestia)Zvanična stranica mjuzikla Ljepotica i zvijer (špa.) koji će imati premijeru u septembru 2012. u Valladolidu i planira posjetiti 17 španskih gradova."Confirmado el reparto de la gira de 'La Bella y la Bestia'" - BroadwayWorld Spain (špa.)

2011. zajedno s još trojicom prijatelja i kolega (David Ordinas, Ignasi Vidal, Gerónimo Rauch) stvara šou pod imenom Poker de voces koji postiže značajan uspjeh kod publike i kritičara. U julu 2011. Gerónimo Rauch napušta šou da bi ga zamijenio Pablo Puyol"Pablo Puyol será el nuevo componente de Póker de Voces" - BroadwayWorld Spain (špa.), a u junu 2012. odlazi i Ignasi Vidal, a za njegovu zamjenu je odabran Paco Arrojo"Paco Arrojo será el nuevo integrante de Póker de Voces" - BroadwayWorld Spain (špa.).

 Eurosong 2010. 
22. februara 2010. pobijedio je na nacionalnom izboru za predstavnika na Eurosongu, koji se te godine održavao u Oslu, s pjesmom Algo pequeñito (tekst i muzika: Jesús Cañadilla, aranžman: Alejandro de Pinedo).

Za vrijeme njegovog nastupa u finalu u Oslu, 29. maja, došlo je do incidenta; na scenu je uskočio tzv. "scenski upadač" Jimmy Jump, te je zbog toga Digesu bilo dozvoljeno da ponovi svoju izvedbu nakon svih ostalih izvođača, mada je Diges pokazao zavidnu staloženost i koncentraciju za vrijeme tog upada: nastavio je svoju izvedbu kao da se ništa ne dešava.

Diges je u Oslu završio na 15. mjestu sa 68 glasova iz 14 zemalja.
 Diskografija 
U martu 2010, nakon što je bio izabran za predstavnika na Eurosongu, Diges je potpisao ugovor s izdavačkom kućom Warner Music. Njegov prvi album, nazvan jednostavno Daniel Diges, izdan je 18. maja 2010. u produkciji Óscara Gómeza. Na albumu se nalaze uglavnom pjesme koje je napisao i komponovao sam Diges, a također i dvije verzije pjesme Algo Pequeñito i španske verzije pjesama "Just the Way You Are" (Billy Joel), "Everything" (Michael Bublé) i "Angels" (Robbie Williams).

Njegov drugi album, ¿Dónde estabas tú en los 70?, također u produkciji kuće Warner, je objavljen u januaru 2012, i na njemu je Diges obradio 13 poznatih hitova sedamdesetih, a dostupne su i dodatne tri pjesme u digitalnoj verziji putem iTunes, među kojima se može naći i pjesma "Eres tú" koju sa Digesom izvode njegove kolege iz Poker de voces.

 Nagrade 
 2007 - Premio del Teatro Musical (Nagrada muzičkog pozorišta) za najboljeg glumca debitanta za ulogu Marija u Hoy no me puedo levantar
 2009 - Premio Nacional de Teatro (Nacionalna pozorišna nagrada) za najboljeg glumca u mjuziklima
 2010 - Premio Nacional de Teatro (Nacionalna pozorišna nagrada) za najboljeg glumca u mjuziklima"Daniel Diges gana el premio de Mejor Actor de Musical" - rtve.es (špa.)
 2011 - Nominacija za Premio del Teatro Musical (Nagrada muzičkog pozorišta) za najboljeg sporednog glumca za ulogu Enjolrasa u Los Miserables
 2011 - Nominacija za Premio de la Música (Muzička nagrada) za najboljeg autora debitanta za pjesmu Algo pequeñito, zajedno s ostalim autorima pjesme

 Reference 

 Vanjski linkovi 
 Zvanična web-stranica (špa.)
 Zvanična Facebook stranica (špa.)
 Blog Daniela Digesa (špa.)
 Nezvanični blog sa prijevodima (engl.)

Kategorija:Rođeni 1981.
Kategorija:Španski glumci
Kategorija:Španski pjevači